**OBČINA RENČE-VOGRSKO PREDLOG**

**OBČINSKI SVET**

*NASLOV:*

**SKLEP O OBRAZLOŽENEM MNENJU O KANDIDATIH ZA RAVNATELJA JAVNEGA ZAVODA OSNOVNA ŠOLA LUCIJANA BRATKOVIČA BRATUŠA RENČE**

*PRAVNA PODLAGA:*

* 53. a člen Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21 in 105/22 – ZZNŠPP),
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18).

*PREDLAGATELJ:*

Odbor za družbene dejavnosti in

Komisija za mandatna vprašanja, volitve in imenovanja

*PRIPRAVLJALEC:*

Župan, občinska uprava

*OBRAZLOŽITEV:*

Občina Renče-Vogrsko je dne 25. 10. 2022 s strani Sveta zavoda Osnovne šole Lucijana Bratkoviča Bratuša Renče (v nadaljevanju: Svet zavoda) prejela zaprosilo, naj v skladu z določili 53. a člena Zakona o organizaciji in financiranju vzgoje in izobraževanja poda obrazloženo mnenje lokalne skupnosti o kandidatih, ki izpolnjujejo zahtevane pogoje za ravnatelja. Občina je dolžna skladno s sedmo točko tega člena podati obrazloženo mnenje v roku 20 dni od dneva, ko je bila zanj zaprošena, sicer se šteje, da lahko svet o izbiri odloči brez tega mnenja.

Razlogi za sklic dopisne seje:

* na podlagi zakonskih določil je potrebno podati obrazloženo mnenje lokalne skupnosti v roku 20 dni od dneva, ko je bila le-ta zanj zaprošena, (zakonski rok za podajo mnenja se zaključi s 15. 11. 2022),
* Svet zavoda namerava izvesti sejo o izvolitvi in imenovanju ravnatelja dne 15. 11. 2022.

*RAZLOGI ZA SPREJETJE:*

Sveta zavoda vodi postopek imenovanja ravnatelja javnega zavoda Osnovna šola Lucijana Bratkoviča Bratuša Renče (v nadaljevanju: javni zavod). Z ozirom na predpisane roke bo glasovanje o izbiri ravnatelja opravil dne 15. 11. 2022.

*OCENA STANJA:*

Svet zavoda je zaprosil Občino Renče-Vogrsko za podajo obrazloženega mnenja o naslednjih kandidatkah, ki izpolnjujejo zahtevane pogoje za ravnatelja:

* Katarina Filej,
* Darja Zavec,
* Mirjam Goričan Štimec,
* Teja Živec Kavčič.

V dogovoru s Svetom zavoda je bila dne 7. 11. 2022 v Dvorani Zorana Mušiča Kulturnega doma Bukovica izvedena predstavitev navedenih kandidatk, na katero so bili povabljeni občinski svetniki, člani Komisije za mandatna vprašanja, volitve in imenovanja in Odbora za družbene dejavnosti, predstavniki ustanovitelja v Svetu zavoda, Svet zavoda, Svet staršev in ostali starši ter zaposleni v Javnem zavodu.

Istega dne po izvedeni predstavitvi kandidatk sta Komisija za mandatna vprašanja, volitve in imenovanja ter Odbor za družbene dejavnosti na drugi skupni seji obravnavala prijave in osebne predstavitve navedenih kandidatk za potrebo priprave predloga ustreznega obrazloženega mnenja. Na podlagi razprave in dejstva, da je potrebno javnemu zavodu dostaviti obrazloženo mnenje najkasneje do 15. novembra, ko Svet zavoda namerava izvesti sejo o izvolitvi in imenovanju ravnatelja, so člani obeh delovnih teles soglasno sprejeli naslednji skupni sklep:

Člani Komisije za mandatna vprašanja, volitve in imenovanja ter Odbora za družbene dejavnosti predlagajo Občinskemu svetu, naj poda pozitivno mnenje za imenovanje ravnatelja OŠ Renče ga. Katarini Filej, ga. Darji Zavec in ga. Teji Živec Kavčič.

Obrazložitev:

Vse štiri kandidatke izpolnjujejo formalne pogoje za imenovanje ravnatelja. Iz predstavitev posameznih kandidatk in odgovorov na vprašanja na osebnih predstavitvah izhaja:

1. Ga. Katarina Filej ima izpit za ravnatelja, dela v šolstvu in je podala dolgoročno vizijo razvoja Javnega zavoda.
2. Ga. Darja Zavec ima izpit za ravnatelja, dela v šolstvu in ima tudi izkušnje pri delu v občinski upravi. Podala je dolgoročno vizijo razvoja Javnega zavoda.
3. Ga. Mirjam Goričan Štimec nima izpita za ravnatelja. Dela v šolstvu. Ima sicer vodstvene izkušnje kot vodja podružnične osnovne šole, a je izkazala premalo poznavanja zakonodaje in ekonomije.
4. Ga. Teja Živec Kavčič nima izpita za ravnatelja, dela v šolstvu in je podala dolgoročno vizijo razvoja Javnega zavoda. Izkazala je tudi dobro poznavanje zakonodaje in razvojnih projektov.

*CILJI IN NAČELA:*

Občina Renče-Vogrsko bo v zakonskem roku podala obrazloženo mnenje skladno z določili 53. a člena Zakona o organizaciji in financiranju vzgoje in izobraževanja. S podajo mnenja bo izkazala tudi svoj interes, ki se nanaša na imenovanje ravnatelja.

*FINANČNE IN DRUGE POSLEDICE:*

Finančnih posledic ni.

Pripravila:

Vladka Gal Janeš

Višja svetovalka I za družbene dejavnosti

*Predlog akta:*

Na podlagi 53. a člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21 in 105/22 – ZZNŠPP) in 8. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je Občinski svet Občine Renče-Vogrsko na \_\_\_\_\_\_\_\_ dopisni seji dne \_\_\_\_\_\_\_\_\_sprejel naslednji

**SKLEP O OBRAZLOŽENEM MNENJU O KANDIDATU ZA RAVNATELJA JAVNEGA ZAVODA OSNOVNA ŠOLA LUCIJANA BRATKOVIČA BRATUŠA RENČE**

1. člen

Občinski svet Občine Renče-Vogrsko podaja javnemu zavodu Osnovna šola Lucijana Bratkoviča Bratuša Renče naslednje obrazloženo mnenje o kandidatih za ravnatelja:

Občinski svet Občine Renče-Vogrsko podaja pozitivno mnenje za imenovanje ravnatelja OŠ Renče ga. Katarini Filej, ga. Darji Zavec in ga. Teji Živec Kavčič.

Obrazložitev mnenja:

Vse štiri kandidatke izpolnjujejo formalne pogoje za imenovanje ravnatelja. Iz predstavitev posameznih kandidatk in odgovorov na vprašanja na osebnih predstavitvah izhaja:

1. Ga. Katarina Filej ima izpit za ravnatelja, dela v šolstvu in je podala dolgoročno vizijo razvoja Javnega zavoda.
2. Ga. Darja Zavec ima izpit za ravnatelja, dela v šolstvu in ima tudi izkušnje pri delu v občinski upravi. Podala je dolgoročno vizijo razvoja Javnega zavoda.
3. Ga. Mirjam Goričan Štimec nima izpita za ravnatelja. Dela v šolstvu. Ima sicer vodstvene izkušnje kot vodja podružnične osnovne šole, a je izkazala premalo poznavanja zakonodaje in ekonomije.
4. Ga. Teja Živec Kavčič nima izpita za ravnatelja, dela v šolstvu in je podala dolgoročno vizijo razvoja Javnega zavoda. Izkazala je tudi dobro poznavanje zakonodaje in razvojnih projektov.

2. člen

Ta sklep prične veljati takoj.

Številka: \_\_\_\_\_\_\_\_\_\_\_\_

Bukovica, \_\_\_\_\_\_\_\_\_\_\_\_

 Tarik Žigon, l. r.

 Župan